cyanic-selkie/wikianc huggingface dataset:
Everglades
Maantiede
Evergladesin pohjoisrajalla on Okeechobeejärvi, johon laskee Kissimmeejoki. Järvi laskee hyvin hitaasti virraten etelään, ja vettä alue saa myös sateista. Järvi on vain neljän metrin korkeudella merenpinnasta, joten yli 150 kilometrin virtausmatkalla ei ole juuri lainkaan pudotusta. Koko suo onkin yhtä tulvatasankoa, 80 kilometrin levyinen ja noin yhden metrin syvyinen joki, joka virtaa kohti etelää paikoin vain 30 metriä vuorokaudessa.
Hiilivapaa Suomi
Organisaatio
Hiilivapaa Suomi on Maan ystävien ilmastokampanja, ja sillä on vuonna 2021 kaksi palkattua työntekijää. Ilmastokampanjan hallintoa hoitaa ilmastokampanjan ohjausryhmä. Päätökset ilmastokampanjan isoista linjoista ja budjetista sekä ohjausryhmän kokoonpanosta ja ilmastokampanjavastaavista tehdään vuosittain Maan ystävien ilmastokampanjatapaamisessa. Äänivaltaa päätöksenteossa voivat käyttää Maan ystävien jäsenet.
Maan ystävät saa rahoituksensa ministeriöiltä saaduista yleis- ja toiminta-avustuksista, säätiöiltä ja muilta yhdistyksiltä, jäsenmaksuista ja järjestön omasta varainkeruusta.
Everglades
Maantiede
Koko vuoden aikana Evergladesissa sataa 130–150 senttimetriä. Sadekaudella toukokuusta marraskuuhun alue on enimmäkseen matalan veden peitossa, mutta kuivalla kaudella vesi vetäytyy puroiksi ja pieniksi altaiksi, ja saaret laajenevat.
Eliöstö
thumb|upright|Jamaikanisotaarnaa ja kalkkikiveä.
Evergladesin hallitseva kasvi on ruokomainen sahalehtinen jamaikanisotaarna. Se muodostaa tiheitä ja laajoja kasvustoja, joiden mukaan seutua on kutsuttu ”Ruohojoeksi”. Evergladesissa on monia muitakin ekosysteemejä, kuten mangrovemetsiä. Myös eläimistö on hyvin rikas; näyttävimpiä eläimiä ovat alligaattorit, krokotiilit, manaatit ja floridanpuumat. Kaikkiaan Evergladesissa elää yli 50 matelijalajia, 40 nisäkäslajia, 350 lintulajia, 15 sammakkoeläinlajia ja 300 kalalajia.
Yksi Evergladesin suurimmista uhista ovat ulkomaiset vieraslajit, jotka syrjäyttävät kotoperäiset lajit ja vievät eläimiltä ruoan ja pesimäpaikat. Suolla elää myös paljon karanneista lemmikki- ja kotieläimistä syntyneitä populaatioita.
Historia
thumb|upright|Seminoleintiaani Evergladesissa.
Intiaaneja alkoi muuttaa pysyvästi Evergladesiin noin 5000 vuotta sitten. Suurimmat heimot olivat calusat lännessä ja tequestat idässä. Intiaanit tekivät työkalunsa luusta, puusta ja simpukoista ja liikkuivat kanooteilla. Portugalilaiset löysivät paikalle vuonna 1513, minkä seurauksena jotkin heimot pakenivat syvemmälle sisämaahan. 1700-luvulla jäljellä ei enää ollut juurikaan intiaaneja. Evergladesissa yhä asuneita heimoja alettiin kutsua yhteisnimityksellä seminolet. Eurooppalaiset siirtolaiset alkoivat kuivattaa Evergladesia viljelytarkoituksiin 1880-luvulla ja metsästää sen villieläimiä ruoaksi. Hupenevaa suota alettiin 1900-luvulla myös suojella. Evergladesin kansallispuisto perustettiin vuonna 1934, joskaan siihen ei kuulu koko suoaluetta.
Kaulapanta
Eläinten koulutuspannat
pienoiskuva|[[Paimenkoira piikikkäässä kaulapannassa, jonka tarkoitus on suojella sen kaulaa mahdollisilta kimppuun hyökkääviltä susilta. ]] Eläinten kouluttamiseen käytetyt pannat perustuvat klassiselle ehdollistumiselle.
Koiria voidaan kouluttaa myös olemaan haukkumatta erilaisilla haukunestopannoilla. Panta tunnistaa haukkumisesta aiheutuvan koiran kurkussa tapahtuvan värinän, ja antaa koiralle siitä jonkinlaisen palautteen. Panta voi esimerkiksi antaa koiralle sähköiskun, värinän, hajun tai äänen. Niin haukunestopantojen kuin muidenkin koiria rankaisemalla ehdollistavien pantojen eettisyyttä on paljon kritisoitu, ja parempana vaihtoehtona ehdollistamiselle onkin pidetty esimerkiksi erilaisia naksuttimia sekä palkintoja rankaisemisen sijasta.
BDSM-panta
Kaulapantoja käytetään BDSM:ssä alistamiseen, kontrollointiin, sitomiseen, roolileikkeihin ja seksuaalisen suhteen sekä vallan jakautumisen määrittelemiseen. Pantaa käyttävä henkilö on yleensä alisteisessa asemassa muihin tilanteessa oleviin verrattuna ja nauttii alistettuna olemisesta. Seksuaalisesta alistamisesta nauttivaa ihmistä kutsutaan subiksi. pienoiskuva|BDSM-pariskunta käyttämässä kaulapantaa ja hihnaa.
Panta toimii usein symbolina sille, että alistuva henkilö on jonkun ”omistuksessa” ja onkin siksi merkittävässä osassa roolileikkejä. Esimerkiksi "petplayssa" eli eläinleikissä dominoiva osapuoli usein pannoittaa alistuvan osapuolen omistamisen merkiksi, vahvistaakseen lemmikki-omistaja valta-asetelmaa. Alistuva osapuoli voi käyttää kaulapantaa myös vuorokauden ympäri, symboloiden esimerkiksi joko jatkuvaa omistuksessa oloa tai vihkisormuksen kaltaista sitoutumista. Jos pannassa on lukko, sen avain on yleensä dominoivan osapuolen hallussa.
GPS-panta
GPS-pantojen avulla voidaan jäljittää sekä seurata eläimiä tai kokonaisia laumoja. GPS-paikannuspantoja käytettävät esimerkiksi biologit, luonnontieteilijät ja -suojelijat seuratakseen villieläinten reviirejä, elämäntapoja ja populaatioita. Uhanalaisten eläinten seuranta helpottaa niiden suojelemista. Myös esimerkiksi metsästyksessä metsästyskoiralle voidaan laittaa GPS-panta, jolla metsästäjä voi paikantaa ja seurata koiransa liikkeitä.
Raimond Kaugver
Raimond Kaugver (1926 Rakvere, Viro – 1992 ) oli virolainen kirjailija.
Romaanissa Neljäkymmentä kynttilää Kaugverin aiheena ovat opportunismi ja vieraantuminen. Romaanien lisäksi hän on kirjoittanut novellikokoelmia, näytelmiä ja kuunnelmia.
Työsopimus
Työsopimus on kirjallisesti, suullisesti tai sähköisesti tehty tahdonilmaisu (kaksipuolinen oikeustoimi), jossa työntekijä sitoutuu tekemään työnantajalle tämän määrittelemään tehtävää, työtä, sovitulla tai määritellyllä (työ)paikalla tai -alueella, sovittuna (työ)aikana, työnantajan työnjohdon ja valvonnan alaisena, sovittua korvausta (palkka) vastaan.
Økokrim
150px|right|Logo Økokrim (käännetty nimi: Norjalainen kansallinen virasto taloudellisten ja ympäristöön kohdistuvien rikosten tutkintaan ja syyttämiseen), jonka nimi on lyhenne Økonomisk Kriminalitetista ("Talousrikos"), on Norjan taloudellisia, ympäristöön kohdistuvia sekä tietokonerikoksia tutkiva virasto. Virasto perustettiin 1989 ja sen päätoimisto on Oslossa.
Økokrim on sekä poliisiyksikkö että syyttävä viranomainen. Tällä hetkellä viraston johtajana on Trond Eirik Schea.
Organisaatio on ollut tärkeä tekijä muutamissa suurissa oikeusjutuissa. Esimerkiksi vuosina 2002 ja 2003, DeCSS:ään liittyen, se syytti Jon Lech Johansenia, jonka puolustuksessa avusti EFF (Electronic Frontier Foundation).
Työsopimus
Yleistä
Työsuhteen muotoja, työtyyppejä on useita, mutta työsopimuksia on kahta päätyyppiä:
Työsopimus tehdään toistaiseksi voimassa olevaksi, ellei ole perusteltua syytä tehdä sitä määräaikaiseksi, ts. määräaikaiseen työsopimukseen tulee olla peruste, joka mainitaan työsopimuksessa. Määräaikaisuuden perusteita voivat olla esimerkiksi sijaisuus, työn kausiluontoisuus, määräaikainen hanke, kertaluontoinen työsuoritus, oppilaitoksen harjoitteluaika, tai oppisopimuksen määräaika.
Lojaliteettivelvoite
Työntekijällä on lojaliteettivelvollisuus työnantajaansa ja työpaikkaansa kohtaan. Lojaliteettivelvoite tarkoittaa, että työntekijän on kaikessa toiminnassaan, myös vapaa-ajallaan tai esim. ollessaan lomautettuna, vältettävä kaikkea toimintaa, joka vakavasti horjuttaa osapuolten välistä luottamussuhdetta. Työntekijän on tehtävä työnsä tunnollisesti eikä työntekijä saa kieltäytyä työstä perusteettomasti. Työntekijän tulee työssään pyrkiä välttämään raaka-aineiden tuhlausta, toimimaan taloudellisesti, osallistua pelastustehtäviin eikä hän saa levittää työnantajastaan paikkansapitämättömiä tai salassa pidettäviä tietoja. Usein lojaliteettivelvoitteeseen sisällytetään kilpailevan toiminnan kielto (ei saa toimia toisen saman alan työnantajan hyväksi), jonka kesto voi ulottua työsuhteen päättymisen jälkeenkin. Lojaliteettivelvoitteen arvioinnissa käytetään olosuhteiden kokonaisarviointia: mikä on lojaliteetin aste ko. työntekijä asemassa siten, että kaikki asiaan kuuluvat seikat arvioidaan. Työntekijällä on kuulemisoikeus.
Työsopimuksen päättäminen
Toistaiseksi voimassa oleva työsopimus päättyy sopijapuolen yksipuoliseen päättämistoimenpiteeseen (irtisanominen tai purkaminen), sopijapuolten yhteisellä päättämissopimuksella tai kun työntekijä täyttää 68 vuotta. Huomattava on, että lomauttamismenettelyssä työnteko ja palkan maksaminen keskeytetään toistaiseksi tai määräajaksi, mutta työsuhde ei kuitenkaan lakkaa.
Työnantaja ei saa irtisanoa toistaiseksi voimassa olevaa sopimusta ilman asiallista ja painavaa syytä. Työntekijästä itsestään riippuvana asiallisena ja painavana syynä voidaan pitää esim. työsopimuksesta tai laista johtuvien velvoitteiden vakavaa rikkomista ja laiminlyöntiä. Lisäksi työsopimuslaissa on lueteltu syitä, joita ei voida pitää asiallisena ja painavana. Työsopimuksen purkaminen merkitsee työsopimuksen lopettamista välittömästi, ilman irtisanomisaikaa. Se on siis irtisanomista voimakkaampi toimi, ja se edellyttää painavampia perusteita kuin irtisanominen.
Työnantaja saa irtisanoa työsopimuksen taloudellisesta tai tuotannollisesta syystä mikäli työ on vähentynyt mainituista tai niihin verrattavista syistä olennaisesti ja pysyvästi eikä työntekijää voi kohtuudella sijoittaa uudelleen tai kouluttaa uusiin tehtäviin. Mikäli työnantajalla on taloudellinen tai tuotannollinen peruste irtisanoa, työssä, hoito- tai vuorotteluvapaalla olevat ovat kaikki samassa asemassa olkoonkin, että perhevapailla olevaa koskee nk. tehostettu irtisanomissuoja; irtisanominen tapahtuu perhevapaan jälkeen, mutta ilmoitus irtisanomisesta voidaan toimittaa jo hoitovapaalla. Työnantaja arvioi ja tulkitsee direktio-oikeutensa turvin kohtuudella sijoittamisen ja uudelleen kouluttamisen mahdollisuudet.
Irtisanomisaika voidaan sopia enintään kuudeksi kuukaudeksi. Mikäli muuta ei ole sovittu, irtisanomisaika on työnantajan puolelta 1–6 kuukautta työsuhteen kestosta riippuen. Työntekijän sanoessa itsensä irti, on irtisanomisaika 14 päivää alle viisi vuotta kestäneessä työsuhteessa ja yli viisi vuotta kestäneessä työsuhteessa yksi kuukausi.
Yritystoiminnasta yrityksissä annetun lain mukaan irtisanominen ja lomautus liikkeen luovutuksen yhteydessä on irtisanominen mahdollista vain määräajan ja yhteistoimintaneuvottelujen jälkeen.
FK Dinamo Brest
FK Dinamo Brest on jalkapalloseura Brestin kaupungista. Seura pelaa Valko-Venäjän korkeimmalla sarjatasolla Valko-Venäjän jalkapalloliigassa. Seura on voittanut Valko-Venäjän Cupin kolmasti: 2006–07, 2016–17 ja 2017–18.
Työsopimus
Koeaika
Jos esimerkiksi koeajaksi on sovittu kuusi kuukautta ja työsuhde on alkanut 1.2., työsuhde on purettava viimeistään 31.7. Työsuhdetta ei saa purkaa enää 1.8. koeaikaan vedoten.
Irtisanomisjärjestys
Työsopimuslaissa ei ole kuvausta siitä, miten työnantajan tulee valita irtisanottavat työntekijät: työnantaja voi irtisanoa kenet se kokee parhaaksi – samoin kuin työnantaja saa päättää kenen kanssa se tekee työsopimuksen. Mikäli työntekijä on menettänyt osan työkyvystään kyseisen työnantajan palveluksessa, työturvallisuuslain ja työterveyshuoltolain mukaan työtä on pyrittävä helpottamaan eikä vajaakuntoisuus saa olla irtisanomisperuste. Toisaalta perhe-, vuorottelu- tai hoivavapaalla olevaa koskee nk. tehostettu irtisanomissuoja: perhevapailla oleva voidaan irtisanoa ainoastaan silloin kun koko yrityksen toiminta lakkaa. Ilmoitus irtisanomisesta voidaan kuitenkin toimittaa perhevapaalla olevalle, mutta työsuhde ei lakkaa perhevapaan aikana. Irtisanomisissa ei saa syyllistyä syrjintään ja irtisanomiset on tehtävä tasapuolisesti. Lisäksi työehtosopimuksissa voi olla lisämääräyksiä irtisanomisjärjestyksestä.
Käytännössä irtisanomisjärjestys poikkeaa eri yrityksissä. Yleisesti oletetaan, että mitä lyhempi työsopimus, sitä nopeammin työnantaja irtisanoo sopimuksen. Yleensä alihankintaa, vuokratyövoimaa ja määräaikaisia työsopimuksia vähennetään ensin tai ne jätetään uusimatta. Edelleen yleisesti oletetaan, että toistaiseksi voimassa oleva työsopimus olisi em. epätyypillistä työsuhdetta pysyvämpi. Toisaalta työmarkkinoilla on myös muodostunut toimintatapoja, joissa vanhimmat työtekijät irtisanotaan ensin; toisaalta ikäsyrjintää, ainakaan moraalisessa mielessä, ei saisi esiintyä, mutta nk. työeläkeputkia on käytetty osana henkilöstöhallintoa.
Takaisinottovelvoite
Työnantajan on tarjottava työtä taloudellisilla ja tuotannollisilla syillä irtisanomalleen työntekijälle 9 kuukauden ajan työsuhteen päättymisestä ”samoihin tai samankaltaisiin tehtäviin, joita irtisanottu työntekijä oli tehnyt”. Työnantajan on otettava yhteyttä työvoimatoimistoon ja tiedusteltava, onko entinen työntekijä hakemassa töitä; mikäli on, työtä on tarjottava entiselle työntekijälle. Takaisinottovelvollisuuden laiminlyönti johtaa vahingonkorvausvelvollisuuteen. Takaisinottovelvoite konkretisoituu vain tilanteessa, mikäli yrityksessä on sellaista työtä, josta työntekijä kykenee suoriutumaan koulutuksellaan: työnantajalla ei ole velvollisuutta uudelleenkouluttaa irtisanottua henkilöä - ainoastaan vain perehdyttää ko. tehtävään. Edelleen työnantajalla ei ole velvollisuutta uudelleenjärjestellä tehtävää tai tarjota työtä esim. konsernin toisessa yksikössä. Huomattava on, että työssäolevat ja osa-aikaiset työntekijät ovat etuoikeutettuja ennen irtisanottuja takaisinottovelvollisuuden piirissä olevia hakemaan uusiin avoimiin tehtäviin.
Käytännössä tehtävät ja tehtävien toimenkuvat muuttuvat yrityksissä, ja takaisinottovelvoitteen rikkomisia ei ole merkittävässä määrin riitautettu työoikeusjärjestelmässä. Edelleen, työnantajalla tulee olla aito lisätyövoiman tarve tehtäviin. Siten tilanne, jossa työnantaja siirtää yrityksen sisällä henkilöitä tai esim. osa-aikaisia työntekijöitä ko. uusiin tehtäviin, ei täytä takaisinottovelvoitteen edellytyksiä. Työnantaja voi ottaa tehtävään myös palkattoman harjoittelijan rikkomatta takaisinottovelvoitetta.
Irtisanomisilmoitusten metaforat
Erottamista ei usein ilmaista selkokielellä, vaan irtisanomisilmoituksessa on usein korkea abstraktiotaso. Alatyylin ilmaisut kuten "jengi saa kenkää" muuntuu passiivimuotoon "yrityksessä ilmoitetaan irtisanomisista". Perusteeton irtisanominen on laitonta ja työnantajat syyllistyvät harvoin laittomuuksiin irtisanomisten juridiikassa: tyypillisiä julkisuuteen annettuja perusteita ovat säästöohjelmat ja ilmoitukset henkilöstön vähennystarpeesta. Kerrotaan, että toimintoja uudelleen järjestellään, keskitetään ja organisoidaan. Organisatoriset metaforat ovat käyttökelpoisia: työntekijät rinnastetaan usein turhiin puun oksiin, joita "täytyy karsia". Toisaalta metaforat "tarvitaan leikkauksia" voi viitata kylmähermoiseen kirurgiseen toimenpiteeseen; työntekijät nähdään loisina tai syöpäläisinä, jotta "yritys saadaan terveelle pohjalle".
Alaikäisten työsopimukset
Alle 15-vuotiaan puolesta työsopimuksen voi tehdä huoltaja tai huoltajan luvalla alle 15-vuotias itse. 15 vuotta täyttänyt saa itse tehdä ja purkaa työsopimuksensa, mutta huoltajalla on oikeus purkaa 15–17-vuotiaan tekemä sopimus, jos se on tarpeellista tämän kasvatuksen, kehityksen tai terveyden takia.
Työnantajalla ja työntekijällä on oikeus kuulua yhdistykseen sekä oikeus osallistua tällaisen yhdistyksen toimintaan.
Paheli
Paheli (suomeksi ”Arvoitus”) on vuonna 2005 ensi-iltansa saanut intialainen hindinkielinen fantasiaelokuva, jonka on ohjannut Amol Palekar ja päärooleja näyttelevät Shah Rukh Khan ja Rani Mukerji. Se on uudelleenfilmatisointi vuoden 1973 elokuvasta Duvidha, joka perustuu Vijayadan Dethan samannimiseen rajasthaninkieliseen kansanperinteelliseen novelliin. Se kertoo vastavihitystä vaimosta, jonka miehen paikan yrittää ottaa häneen rakastunut aave.
The Sunday Times
thumb|The Sunday Timesin etusivu 14. toukokuuta 2006. The Sunday Times on brittiläinen sunnuntaisin ilmestyvä sanomalehti. Lehti on noin 1,3 miljoonan kappaleen levikillään Britannian laajalevikkisin sunnuntailaatulehti. Lehden julkaisija on Times Newspapers Ltd, jonka varsinainen omistaja on Rupert Murdochin omistama News Corp. Times Newspapers Ltd julkaisee myös The Sunday Timesin sisarlehteä, maanantaista lauantaihin ilmestyvää The Timesia. Nämä lehdet kuitenkin perustettiin itsenäisesti ja ne siirtyivät samaan omistukseen vasta vuonna 1966.
The Sunday Timesin päätoimittaja vuodesta 2023 alkaen on Ben Taylor.
Vágar
Vágar on saari Färsaarilla. Se on pinta-alaltaan Färsaarten kolmanneksi suurin saari Streymoyn ja Eysturoyn jälkeen. Vágarin suurin järvi on Sørvágsvatn. Sen asukasluku on noin 3 046 (2013). Saaren korkein kohta on Árnafjall (722 m).
Kylät
Vágarilla sijaitsevat seuraavat kylät:
Lisäksi saarella oli ennen kaksi kylää, jotka ovat nyt kuitenkin asumattomia:
Herning Blue Fox
Herning Blue Fox tai Herning IK on tanskalainen jääkiekkoseura, jonka kotikaupunki on Herning. Joukkue on perustettu vuonna 1947 ja se pelaa Tanskan pääsarjatasolla Superisligaenissa. Kauden 2006–2007 päätteeksi seura juhli myös Tanskan mestaruutta. Se oli seuralle kaikkiaan 13. ja jo neljäs 2000-luvulla. Mitaleita on kauden 2006–2007 jälkeen kertynyt yhteensä 23.
Seuran kotikenttänä toimii Herning Isstadion eli KVIK Hockey Arena, jonka katsojakapasiteetti on noin 3800. Seuran yleisöennätys on kaudelta 2006, jolloin Tanskan liigapeliä oli seuraamassa 4004 katsojaa. Yksi parhaista Blue Foxissa pelanneista pelaajista on tanskalainen Frans Nielsen.
Suomalaiset
Seura on myös suomalaisittain mielenkiintoinen, sillä esimerkiksi kaudella 2006–2007 seurassa pelasi kaikkiaan kuusi suomalaista: Mikko Luovi, Pekka Tirkkonen, Timo Leinonen, Mikko Suvanto, Tuomas Immonen ja Matti Kaipainen. Kaudella 2007–2008 seurassa pelasi muun muassa suomalainen Jouni Loponen. 2008-2009 Juha Kiilholma pelasi Herningissä. Suomalaisista seurassa on pelannut myös esimerkiksi Timo Koskela, joka pelasi seurassa kaikkiaan viisi kautta.
Joukkueenjohto
Lähde: EliteProspects
Butte (Montana)
Butte [bjuːt] on kaupunki Yhdysvaltojen Montanan osavaltion lounaisosassa. Se on Silver Bow’n piirikunnan hallintokaupunki. Butte on vanha kulta-, hopea- ja kuparikaivoskaupunki, jossa 1900-luvun alussa asui kolmisen tuhatta suomalaissiirtolaista. Tuolloin asukkaita oli kaikkiaan noin sata tuhatta, kun vuoden 2010 väestönlaskennassa Buttessa oli enää 34 200 asukasta. Se on silti yhä Montanan osavaltion viidenneksi suurin kaupunki. Seudun kaivokset työllistävät enää noin 300 henkeä, ja suomalaisten jälkeläisiä on kaupungissa ehkä pari sataa.
Historiaa
Butte perustettiin 1860-luvulla. 1900-luvun alussa kaivoksissa työskentelevien keski-ikä oli 35 vuotta. Syvimmillään työtä tehtiin noin 1 600 metriä maanpinnan alla. Kesällä 1917 Speculator-kaivoksen räjähdyksessä ja siitä alkaneessa tulipalossa kuoli 168 ihmistä, myös monia suomalaisia.
Suomalaisten asuttama kaupunginosa tunnettiin nimellä Finntown. Siellä oli suomalaisten pitämä majatalo, kapakoita, luterilainen kirkko ja rouva Riipin 600-paikkainen ruokala. Viimeinen suomalaisista muistuttanut liike, Helsinki-baari, suljettiin 2010-luvun loppupuolella. Buttessa oli syntynyt muun muassa Suomessa uransa tehnyt juristi ja hallintoneuvos Artturi Ikkala.
Hiski Salomaa laulaa laulussaan ”Lännen lokari” käyneensä myös Buttessa: ”Olen käynynnä Biuttissa, Lousissa, Retulaatsissa, Miiamissa...” Amerikansuomalaisten ”Retulaatsi” on toinen Montanan kaivoskaupunki, Red Lodge, ”Lousi” on tiettävästi Saint Louis, Missouri, ja ”Miiami” Floridan Miami.
Kanada (filosofi)
Kanada (sanskritiksi: कणाद Kaṇāda, tunnetaan myös nimellä Kashyapa, Ulūka, Kananda ja Kanabhuk) oli muinainen intialainen luonnontieteilijä ja filosofi, joka perusti intialaisen filosofian Vaisheshika oppisuunnan. Vuosisata jolloin Kanada eli on epäselvä ja siitä on väitelty pitkään. Hänen kuitenkin arvioidaan eläneen välillä 100-vuosisadalla eaa – 500 vuosisadalla eaa. Hänen perinteinen nimensä Kanada tarkoittaa ”atomin syöjää” ja hänet tunnetaankin atomistisen lähestymistavan kehittämisestä intialaiseen fysiikkaan ja filosofiaan liittyen.
Raivo Järvi
thumb|Raivo Järvi (2011) Raivo Järvi (23. joulukuuta 1954 Pärnu ‒ 17. kesäkuuta 2012) oli virolainen kuvittaja, toimittaja ja poliitikko, joka kuului liberaaliin Viron reformipuolueeseen.
Järvi oli jäsenenä X, XI ja XII Riigikogussa. Hän opiskeli Viron taideinstituutissa ja on työstänyt muun muassa kuvituksia kirjoihin. Raivo Järvellä oli urallaan useita suosittuja radio- ja televisio-ohjelmia, joiden ansiosta virolaiset tunsivat hänet lempinimellä ”Onu Raivo” (Raivo-eno).
Järvi opiskeli Viron taideakatemiassa. Vuodesta 1983 vuoteen 2003 hän työskenteli freelanceartistina. Hän kuvitti enemmän kuin 22 kirjaa ja kirjoitti ja kuvitti yhden lastenkirjan.
Järvi esiintyi televisio- ja radio-ohjelmissa, joista tunnetuimmat olivat Kõige Suurem Sõber ja Onu Raivo Jutupliiats sekä esiintyi Radio Kuku -kanavalla showssaan Onu Raivo rännakud.
Järvi oli naimisissa Tatjana Järven (ballerina) kanssa, ja hänellä on edellisestä avioliitostaan yksi poika. Hän kuoli lyhytaikaiseen sairauteen 17. kesäkuuta 2012.
Valotikku
thumb| 1. Hohtotikun ulkokuori on läpinäkyvä muoviputki. 2. Sisempi lasiputki sisältää vetyperoksidia. 3. Ulkokuoren sisällä oleva seos on difenyylioksalaattia ja hohtavaa väriainetta. 4. Putken taittaminen rikkoo lasiputken. 5. Seokset yhdistyvät ja hohtotikku alkaa loistaa. Valotikku (tai hohtotikku, hehkutikku) on läpinäkyvä muoviputki, joka sisältää kemiallisia nesteitä toisistaan erotettuina. Ulkoinen putki sisältää osan kemiallisesta sekoituksesta. Loput sekoituksesta sisällään pitävä sisempi putki on tehty lasista tai muusta hauraasta materiaalista. Jos valotikkua taitetaan, sisempi putki hajoaa ja kemikaalit sekoittuvat. Tästä seuraa reaktio, joka tuottaa valoa, muttei välttämättä lämpöä. Tätä ilmiötä kutsutaan kemiluminesenssiksi.
Kemiallinen reaktio
Hohtotikun muovisen ulkokuoren sisällä on difenyylioksalaattia sekä jotakin sopivaa, hohtavaa (fluoresoivaa) väriainetta, joka määrää hohtavan tikun valon värin. Varsinaisesta seoksesta erillään, lasiputken sisällä, on taas vetyperoksidia. Ulomman putken taivuttaminen rikkoo ohuen lasiputken, ja nesteet pääsevät sekoittumaan. Aineiden sekoittuminen aiheuttaa kemiallisen reaktion eli kemiluminenssin, joka tuottaa hohtavaa valoa. Reaktio virittää väriaineen atomien elektronit viritystiloille, joiden purkautuminen synnyttää värivalon. Putkea on hyvä ravistaa taittamisen jälkeen, jotta kemikaalit sekoittuvat kunnolla.
Käyttö
Valotikut ovat vedenpitävä, edullisia, eivätkä ne tarvitse paristoja. Ne myös kestävät hyvin painetta, joten niitä voidaan käyttää myös veden alla. Valotikuilla on useita käyttötarkoituksia. Niitä käytetään valonlähteenä tai merkkivaloina asevoimissa, telttailussa ja retkeilyssä, sukelluksessa tai vaikka autossa hätävalona. Hohtotikkuja voidaan käyttää myös viihdykkeinä juhlissa ja konserteissa. Viihdekäytössä hohtotikut ovat usein ohuempia ja niitä voi liittää päistään yhteen. Näin juhlija saa hohtavan ”korun” esimerkiksi ranteen tai kaulan ympärille. Pimeässä hohtotikkuja voi käyttää poi-tanssissa välineinä samaan tapaan kuin tulta: nuoran päihin voi kiinnittää valotikut ja pyörittää niitä tanssiessa (glowsticking, glowringing), jolloin muodostuu näyttäviä kuvioita, tai yhtä lailla pyörittää valotikkuja ilman nuoraa.
Valmistajat voivat tuottaa valotikkuja, jotka säteilevät vain lyhyen ajan tai säteilevät himmeämmin paljon pidemmän ajan säätämällä kemikaalien väkevyyttä. Kemikaalien sekoittaminen väkevimmällä sekoitussuhteella (yleensä vain laboratorio-olosuhteissa) aiheuttaa kiivaan reaktion, joka tuottaa muutaman sekunnin ajan voimakasta valoa.
Turvallisuus
Kemiallisen reaktion seurauksena tikun sisälle syntyy sivutuotteena fenolia. Jos tikku rikkoutuu, ei sen sisällä olevaa seosta tulisi päästä iholle ja sitä tulee välttää vahingossa nielemästä. Tikusta vuotanut seos saattaa aiheuttaa ihoärsytystä tai turvotusta, pahimmillaan seos voi saada aikaan pahoinvointia.
Google Home
Google Home on Googlen kehittämä puheohjauksella toimiva kaiutin. Sen avulla voi ohjata älykodin laitteita ja käyttää Google Assistantia. Google Homesta on tehty monia eri versioita, kuten pienehkö Google Home Mini ja musiikin kuuntelijoille kohdennettu Google Home Max.
Muotoilu
Google Home on sylinterin muotoinen. Siinä on mikrofoni, kaiutin ja värilliset LED-valot. Google Homen irrotettavaa alaosaa vaihtamalla Home-kaiuttimen väriä voi vaihtaa.
Käyttö
Google Homen avulla voi ohjata muun muassa Chromecastia, Philipsin älykkäitä valaisimia ja Nest-termostaatteja. Sen kautta voi myös soittaa musiikkia. Monia kotiin sijoitettuja Home-kaiuttimia voi kytkeä toimimaan yhdessä.
Goba
Goba on kaupunki Etiopian Oromian osavaltiossa. Sitä on pidetty Balen alueen pääkaupunkina. Goban asukasluku oli vuoden 2007 väestönlaskennan mukaan 32 025.
Maantiede
Goba sijaitsee Etiopian Oromian osavaltiossa. Kaupunki sijaitsee Balen alueella noin 2 500 metrin korkeudella merenpinnasta. Lähellä sijaitsee Bale-vuorten kansallispuisto.
Historia
Lähellä Goban kaupunkia on useita kirkkoja, mukaan lukien mahdollisesti jo 1500-luvulta peräisin oleva kallioon hakattu kirkko. Gobasta tuli Balen alueen pääkaupunkina etiopialaisten kuvernöörien tukikohta. 1930-luvulla valmistui puolestaan armeijan koulutuskeskus. Toisen Italian–Etiopian sodan myötä kaupunkiin tehtiin ilmapommituksia. Italian vallattua Goban vielä samana vuonna kaupungin asukasluku oli noin 3 000.
1960-luvulla Länsi-Somalian vapautusrintama teki iskuja aina Goban tuntumaan saakka. 1970-luvulla suurta osaa Balen alueesta hallitsi Somali-Abon vapautusrintama, joskin alueen keskus Goba säilyi keskushallinnon käsissä. Kaupungissa oli samalla vuosikymmenellä myös alueen ainoa korkeamman asteen oppilaitos. Sen opiskelijoiden valtaosa oli kristittyjä, vaikka Balen alue onkin muuten pääosin muslimien asuttamaa.
Väestö
Etiopian vuoden 2007 väestönlaskennan mukaan Goban asukasluku oli 32 025. Vuonna 2001 vastaava lukema oli 34 900, vuonna 1987 25 835 ja vuonna 1967 7 304.
Peter Berndtson
Peter Einar Berndtson (27. kesäkuuta 1956 Helsinki – 16. marraskuuta 2018 Helsinki) oli suomenruotsalainen televisiotoimittaja ja dokumentaristi, joka työskenteli 1980-luvulta alkaen Yleisradion ruotsinkielisessä ohjelmatoiminnassa. Hän toimitti muun muassa ohjelmia Veckans puls, Jag e jag ja Seportaget ja teki kolmiosaisen dokumentin Harmony Sisters -yhtyeestä sekä muita asiaohjelmia.
Sleeper Cell
Sleeper Cell on yhdysvaltalainen Showtime-kanavan esittämä draamasarja. Suomessa sarjaa esittää JIM ja Nelonen. Sarja kertoo FBI-agentti Darwyn Al-Sayeedista (Michael Ealy), joka soluttautuu terroristien soluihin. Sleeper Cellistä on tehty tähän mennessä kaksi yhdeksänosaista tuotantokautta.
Sleeper Cell on ollut ehdokkaana sekä parhaan minisarjan Emmy- että Golden Globe -palkintoon. Lisäksi pääosan Michael Ealy oli ehdolla Golden Globeen parhaasta miespääosasta minisarjassa.
Bristol (auto)
pienoiskuva|Bristol 400 Bristol oli vuonna 1945 perustettu englantilainen automerkki. Bristol-autoja valmistaa Bristol Cars -yhtiö, joka eriytyi lentokonevalmistaja Bristol Aeroplane Companyn tytäryhtiöksi vuonna 1955.
Yhtiö esitteli Bristol Bullet -auton vuonna 2016. Auto on roadster, jota suunniteltiin valmistettavan 70 kappaleen erä ja ensimmäinen auto olisi asiakkaalla tammikuussa 2017.
Yhtiö likvidoitiin vuonna 2020.
KV1
KV1 voi tarkoittaa muun muassa seuraavia asioita:
Svínoy
Svínoy on saari Färsaarilla. Se sijaitsee Borðoyn ja Viðoyn saarista itään. Saarella on ainoastaan yksi asutuskeskus, Svínoy, jossa kaikki saaren asukkaat asuvat. Svínoyssa on 31 asukasta (1.1.2013). Saarella on kolme vuorta: Keldufjall (461 m), Havnartindur (587 m) ja Múlin (442 m). Svínoy muodosti vuoteen 2009 asti oman Svínoyn kunnan, joka on liitetty Klaksvíkin kuntaan.
Aiheesta muualla
62.26639°N, -6.36639°W
Julius Nepos
Julius Nepos (noin 430–480) oli Länsi-Rooman keisari vuosina 474–475 ja samalla myös Länsi-Rooman viimeinen laillinen keisari.
Nepos oli Itä-Rooman keisari Leo I siskontyttären mies ja hänen isänsä Nepotianus oli ollut magister militum vuosien 458-461 tienoilla. Vuonna 474 Leo lähetti Nepoksen kukistamaan Glyceriusta jonka magister militum Gundobad oli julistanut keisariksi. Glycerius antautui Nepokselle ja hänestä tehtiin Salonan piispa. Rooman senaatti vastusti Neposta tämän Itä-Rooman yhteyksien takia, mutta hänet kruunattiin Roomassa Zenon lähettilään läsnä ollessa. Hän oli keisari, mutta hänen valtansa rajoittui vain Italiaan ja Dalmatiaan, koska Välimeren saaretkin olivat joutuneet vandaalien haltuun.
Nepoksella ei ollut kovinkaan paljon sotilaallista voimaa, minkä vuoksi neuvottelut olivat hänen ainoa keinonsa visigootteja ja vandaaleja vastaan. Hän saikin neuvottelujen visigoottien kuninkaan Eurikin kanssa avulla säilytettyä valtakunnallaan jonkinlaisen jalansijan nykyisen Provencen alueella, muun Gallian ollessa käytännössä menetetty. Sen sijaan neuvottelut vandaalien kanssa sujuivat huonommin, sillä Nepoksen oli tunnustettava tosiasiat ja virallisesti todeta Pohjois-Afrikan, Sisilian, Sardinian, Korsikan ja Baleaarien kuuluvan vandaaleille.
Nepos teki virheen nimittäessään erään Orestesin patriciukseksi. Orestes karkotti 28. elokuuta 475 Nepoksen ja julisti oman poikansa keisariksi. Romulus Augustus oli Oresteksen ja erään roomalaisen naisen poika.
Vuonna 479 Nepos yritti kaapata takaisin vallan Italiassa. Nepoksen aikeista ei kuitenkaan tullut mitään. Hänen omat sotilaansa tappoivat hänet, joko 25. huhtikuuta, 9. toukokuuta tai 22. kesäkuuta vuonna 480. Erään lähteen mukaan syrjäytetty keisari Glycerius taas yritti kostaa Nepokselle ja olisi ollut osallinen Nepoksen murhassa.
Angles-sur-l’Anglin
Angles-sur-l’Anglin on Ranskan kunta Uuden-Akvitanian alueella Viennen departementin itärajalla. Asukasluku vuonna 2014 oli 384. Kunta kuuluu departementissaan Montmorillonin kantoniin Montmorillonin arrondissementissa.
Nimensä mukaisesti Anglin-joen varrella sijaitseva Angles-sur-l’Anglin kuuluu kauneimpien ranskalaiskylien järjestöön Les Plus Beaux Villages de France. Kunnan nähtävyyksiin kuuluvat Roc-aux-Sorciersin kalliomaalaukset.
Pesiönlahden koulu
Uusi koulu 1959
Pesiönlahti on Pesiökylän itäisintä osaa mutta oma koulupiiri ja 1959 valmistunut koulurakennus vahvistavat mielikuvaa erillisestä kylästä. Pesiönlahden kansakoulu oli aloittanut toimintansa 29.9 1953 ja alkuvuosina koulua pidettiin Kerälän, Heikkilän ja Hirvolan taloissa. Ensimmäinen opettaja oli Kirsti Landen. Koulun vielä toimiessa kylän taloissa opettajana oli myös Veikko Huotarinen, joka on eläkkeellä olleessaan kirjoittanut myös koulumaailmaa sivuavia romaaneja. Eine Heikkinen o.s. Rantamäki (1926-1914), kotoisin Lapinjärveltä, aloitti työnsä koulun toimiessa Heikkilän talossa. Heikkinen jatkoi alaluokan opettajana Pesiönlahdessa eläkeikäänsä saakka. Hänen puolisonsa Otto (1920-1998) teki elämäntyönsä taksin ja koululaiskuljetusten parissa. Raatteesta kotoisin ollut Otto näki Suomen talvisodan alkuhetket koti-ikkunastaan kun 163:nnen venäläisen divisioonan kärkijoukot tulivat pihapiiriin. .
Vuonna 1962 sittemmin Yleisradion musiikkitoimittajaksi päätyneen Sakari Warsellin tilalle tuli kajaanilainen Tauno Juntunen, joka jatkoi toimessaan eläkeikäänsä 1996 saakka.
Lakkautusuhan alla jo 1970-luvulla
Pesiönlahdellakin oppilasmäärät alkoivat huomattavasti laskea jo 1960-70 luvun vaihteessa, kun ikäluokat pienenivät ja muuttoliike vei oppilaita aina Ruotsiin asti. Koulu oli pitkään kaksiopettajainen. Jo vuonna 1968 koulun alaluokalle tuli joukko lapsia 4 kilometrin päästä Siikarannan taajamasta. He kuitenkin jatkoivat kouluaan Ämmänsaaressa seuraavana vuonna. 1970-luvun puolivälin tienoilla perustettiin erillinen 5-6 -luokka ja oppilasmäärä oli enimmillään 88. 5-6 luokan opettajana toimi alkuaikoina oman kylän mies Juhani Rissanen Päivölästä. Häntä seurasivat Kaarina Kontturi, Pekka Juntunen ja Sonja Juntunen, joka toimi ajoittain alaluokan pitkäaikaisena sijaisena. Eine Heikkisen jälkeen alaluokkaa opetti pitkäaikaisesti Laina Hietajärvi. Tauno Juntusen jälkeen koulun johtajaksi tuli 1996 välillä Alajärven koulullakin opettanut Pekka Juntunen.
Englantia kiertävinä opettivat 70-luvulla ainakin Asko Raappana ja hämeenlinnalaissyntyinen Kari Ikonen, sittemmin Pesiön koulun johtaja. Pesiön koulun lakkauttamisen jälkeen Ikonen opetti vielä Pesiönlahdessa. 1990-luvun loppupuolella koulu oli ajoittain jopa 4-opettajainen ja ylimääräinen luokka oli sijoitettu Kurimoon.
Johtokunta
Koulun johtokunnalla oli huomattava koulua koskeva päätösvalta vielä 1950-60 -luvuilla. Se muun muassa otti kantaa koulurakennuksen sijaintiin ja suoritti opettajavalinnat. Esimerkiksi 22. heinäkuuta 1958 koulun johtokunta (puh. joht. Setti Heikkinen Rauhalasta, siht. op. Eine Heikkinen, Selma Keränen Heikkilästä, Artturi Romppainen Hirvolasta, Akseli Keränen Myllylästä ja Ernesti Moilanen Vähälästä) kokoontui päättämään yläkoulun opettajan virasta koevuosiksi velvollisuutenaan opettaa poikien käsityötä. Veikko Huotarinen tuli tuolloin valituksi. Huotarinen on varsinkin eläkevuosinaan kirjoittanut ahkerasta ja julkaissut sekä runoja että kertovaa kirjallisuutta.
Muuta henkilökuntaa ja kirjastoauto
Koulun työntekijöinä on alusta alkaen opettajien lisäksi ollut siivoojia ja keittäjiä. Vaatovaaralla Lehtiahossa asunut Lempi Haapalainen s. Partanen toimi 1960-luvulla koulun siivoojana. Tämän jälkeen tointa on pääasiassa hoitanut Esteri Kemppaisen s. Keränen, joka ehti myös koulun alkuaikoina toimia keittäjänä. Koulun pitkäaikaisena keittäjänä lyhytaikaisia poikkeuksia lukuun ottamatta toimi vuoteen 1996 asti Terttu Juntunen s. Hurskainen Kajaanin maalaiskunnasta. Juntusen jäätyä eläkkeelle ruuan valmistus koululla lopetettiin ja ruoka kuljetettiin paikalle Ämmänsaaren ala-asteelta. Esteri Kemppaisen työtehtäviin liitettiin myös ruokailun valmistelu ja jakelu. Kunnan liikuntatoimi on vuosikymmeniä huolehtinut mm. latujen teoista koulun ympäristöön.
Merkittävän lisän kylän palveluihin toi kunnan kirjastoauto, jota hyödynsivät niin koululaiset kuin aikuisväestökin. Kirjastoautoa ajoivat ainakin Pentti V. Heikkinen, Jarmo Pulkka ja Eero Heikkinen. .
Lakkautus 2012
Koulua johti loppuvaiheessa Päivi Tolonen. Koulu lakkautettiin vuoden 2012 keväällä. Taustalla oli taajama-alueidenkin vähentyneet oppilasmäärät, jolloin oppilaita ei riittänyt enää kylän koululle. Lokakuussa 2012 koulun omistajaksi tuli lähin naapuri Lauri Timonen, joka itsekin aikoinaan kävi kansakoulunsa Pesiönlahdessa. .
Kryštof Krýzl
Kryštof Krýzl (s. 12. lokakuuta 1986 Praha) on tšekkiläinen alppihiihtäjä. Hän edustaa Dukla Libereciä.
Krýzl debytoi alppihiihdon maailmancupissa lokakuussa 2005 Söldenissä suurpujottelussa. Ensimmäiset maailmancupin pisteensä hän saavutti tammikuussa 2008 Chamonix'n superyhdistetyssä ollen sijalla 25. Krýzlin paras sijoitus maailmancupin osakilpailussa on yhdeksäs, jonka hän laski joulukuussa 2008 Val d'Iseren superyhdistetyssä.
Krýzl on kilpaillut neljissä talviolympialaisissa vuosina 2006, 2010, 2014 ja 2022. Hänen parhaat olympiasijoituksensa ovat 17. sija superalppiyhdistetyssä vuoden 2010 Vancouverin kisoista sekä 19. sijat superalppiyhdistetyssä Sotšissa 2014 ja suurpujottelussa Pekingissä 2022. Krýzl on osallistunut yhdeksän kertaa MM-kilpailuihin, joissa hänen parhaat henkilökohtaiset sijoituksensa ovat kahdeksas pujottelussa ja yhdestoista superalppiyhdistetyssä Val d'Iseren MM-kisoissa 2009. Vuonna 2013 Krýzl saavutti pronssia pujottelusta talviuniversiadeista Trentinosta, kilpailussa, jonka voitti Suomen Joonas Räsänen.
Freak of Nature
Freak of Nature on yhdysvaltalaisen laulaja-lauluntekijä Anastacian toinen studioalbumi, joka julkaistiin 23. marraskuuta 2001.
Rathaus Spandaun metroasema
Rathaus Spandaun metroasema sijaitsee läntisessä Berliinissä, Spandaun kaupunginosassa. Se on U7-linjan pääteasema. Asema avattiin vuonna 1984, kun U7-linjaa jatkettiin Rohrdammin metroasemalta Rathaus Spandauhun asti. Asema on saanut nimensä Spandaun raatihuoneen mukaan. Se toimii myös Spandaun alueen paikallisliikenteen linja-autoasemana. Asemaa vastapäätä on Spandaun rautatieasema, jolla pysähtyvät kaukojunat ja S-Bahn-linjan 3 junat.
Tomas Eneroth
Karl Tomas Eneroth (s. 4. joulukuuta 1966 Eskilstuna) on ruotsalainen sosiaalidemokraattisen puolueen poliitikko, joka toimi Ruotsin nykyinen infrastruktuuriministerinä 2017–2022. Hän on istunut valtiopäivillä vuodesta 1994.
Elämä ja ura
Eneroth syntyi vuonna 1966. Hänen isänsä Bengt Eneroth oli kanttori ja äitinsä Anna-Lisa Abelsson opettaja. Hän valmistui ylioppilaaksi 1985 ja opiskeli Växjön korkeakoulussa sosiologiaa sekä valtio-oppia vuosina 1988–93. Vuonna 1994 hänet valittiin valtiopäiväedustajaksi, missä tehtävässä hän on toiminut siitä lähtien. Valtiopäivillä hän on toiminut muun muassa sosiaaliturvavaliokunnan puheenjohtajana 2002–06 sekä sosiaalidemokraattien ryhmänjohtajana 2014–17. Vuonna 2017 hänet valittiin infrastruktuuriministeriksi Stefan Löfvenin johtamaan hallitukseen.
Yksityiselämä
Eneroth on naimisissa ja hänellä on poika Jesper, joka on myös poliitikko.
Joonas Räsänen
Räsänen debytoi alppihiihdon maailmancupissa marraskuussa 2009 Levillä keskeyttäen kilpailun. Hän ei ole saavuttanut urallaan vielä yhtään maailmancupin pistettä. Räsänen on kilpaillut kuudessa maailmancupin osakilpailussa.
Räsänen lopetti uransa alppihiihtäjänä huhtikuussa 2019.
DeCSS
DeCSS on tietokoneohjelma, jolla voidaan purkaa DVD-videolevyjen CSS-salaus.
Historia
DeCSS:n kehittivät tuntemattomat henkilöt, jotka julkaisivat sen nimettömästi Internet-sähköpostilistalla vuoden 1999 lokakuussa. Väitetään, että yksi tekijöistä on norjalainen nuori Jon Johansen, jonka kotiin Norjan poliisi teki kotietsinnän vuonna 2000. Hänet haastettiin oikeuteen Norjassa ja hän olisi saattanut saada kahden vuoden vankilatuomion sekä isot korvaukset maksettavakseen, ellei syytteitä olisi hylätty vuoden 2003 alussa. 5. maaliskuuta 2003 Norjan vetoomustuomioistuin päätti että Johansenia vastaan voidaan nostaa uudelleen syyte Norjan rikoslain osan 145 (hakkerilaki) rikkomisesta. Vetoomustuomioistuimen mukaan syyttäjän väitteet sekä uudet todisteet ansaitsevat uuden oikeudenkäynnin. 22. joulukuuta 2003 vetoomustuomioistuin yhtyi päätökseen, jonka mukaan Johansen oli syytön. 5. tammikuuta 2004 Norjan Økokrim päätti tyytyä päätökseen.
DeCSS julkaistiin ensimmäisen kerran 6. lokakuuta 1999 kun Johansen lähetti livid-dev-sähköpostilistalle ilmoituksen DeCSS 1.1b:stä. Ohjelman lähdekoodi ei ollut alussa saatavilla, mutta jo ennen saman kuukauden loppua se oli vuotanut. Pari viikkoa ennen DeCSS:n ensimmäistä julkaisua Drink or Die -niminen ryhmä julkaisi DoD DVD Speed Ripper -nimisen ohjelman, jonka mukana ei tullut lähdekoodia ja joka ei toiminut kaikkien DVD-levyjen kanssa. DeCSS:n kirjoittanut ryhmä, mukaan lukien Johansen, kutsui itseään Masters of Reverse Engineeringiksi ja saattoi hankkia tietoa Drink or Die -ryhmältä.
DeCSS:n CSS-salauksen purkuun käytetty lähdekoodi lähetettiin sähköpostilla Derek Fawcusille ennen DeCSS:n julkaisua. Kun DeCSS:n lähdekoodi vuosi tekijäryhmän ulkopuolelle, Fawcus huomasi että DeCSS sisälsi hänen CSS-autentikointikoodinsa GNU GPL:n lisenssiehtojen vastaisesti. Kun tämä kerrottiin Johansenille, hän otti yhteyttä Fawcusiin ratkaistakseen asian ja sai luvan käyttää koodia DeCSS:ssä lievemmillä käyttöehdoilla.
23. tammikuuta 2004 DVD CCA (DVD Copy Control Association) luopui Jon Johansenia vastaan tekemästään haasteesta.
Levitystavat
Protestina DeCSS:n julkistamisen kieltäviä lakeja vastaan valtioissa, jotka ovat ottaneet käyttöön WIPO-tekijänoikeussopimuksen (kuten Yhdysvaltojen DMCA [Digital Millennium Copyright Act]), jotkut ovat kehittäneet nokkelia tapoja DeCSS:n algoritmin kuvauksen levittämiseksi, esimerkiksi eri Internet-protokollien tai haiku-runosarjan välityksellä. CSS-algoritmin kuvailu kuitenkin näyttää vaativan enemmän merkkejä kuin RSA-algoritmin – yksi sen lähdekoodin lyhyimmistä versioista, "efdtt", on kooltaan 434 tavua. Tämän takia DeCSS-koodia ei voida levittää eräillä kekseliäillä tavoilla, joita RSA-algoritmin levittämiseen käytetään Yhdysvalloissa ITAR:n (International Traffic in Arms Regulations) takia – DeCSS ei sovi tatuointeihin, sähköpostin allekirjoituksiin yms.
Nykyisin (vuonna 2005) DeCSS:n (ja DVD-kopiointiohjelmia) voi hankkia valmiina Internetistä. Jotkut Linux-jakelupaketit on myös säädetty asentamaan CSS-sovelluksen sisältävän DVD-soitto-ohjelman yhdellä komennolla.
Ensimmäiset haasteet DeCSS:ää jakaneille sivustoille tulivat marraskuun alussa vuonna 1999. Vastauksena näihin haasteisiin kehitettiin toinen ohjelma, myös nimeltään DeCSS, joka salauksen purkamisen sijaan purki CSS-tageja HTML-sivulta. Eräässä tapauksessa koulu poisti oppilaan www-sivut, jotka sisälsivät kopion tästä ohjelmasta, sekoittaen sen CSS-salauksen purkavaan DeCSS:ään. Koulu sai tästä hyvästä paljon negatiivista huomiota tiedotusvälineissä.
Dornach
thumb|250px|Glashaus
Dornach on kunta Solothurnin kantonissa Sveitsissä, mutta kulttuurillisesti osa Schwarzbubenlandia. Kunta on Dorneckin piirikunnan keskus, ja vuonna 2015 siellä oli 6 538 asukasta. (31.12.2009) Kunta on jakautunut kahteen keskukseen, Oberdornachiin ja Dornachbruggiin, jotka ovat käytännössä kasvaneet yhteen.
Kunnan nähtävyyksiä ovat Dorneckin linnan rauniot, luostari ja kotiseutumuseo. Myös antroposofisen liikkeen koulutuskeskus Goetheanum on merkittävä nähtävyyvs. Goetheanumissa on lisäksi teatteri- kirjasto- yms. toimintaa. Baseliin on matkaa 10 kilometriä, josta pääsee Dornachiin muun muassa raitiovaunulla ja junalla.
Ulrika Bergman
Ulrika Bergman (s. 11. heinäkuuta 1975 Östersund) on ruotsalainen curling-pelaaja.
Bergman on voittanut kaksi maailmanmestaruutta (2005 ja 2006) ja kaksi Euroopan-mestaruutta (2004, 2005). MM-kilpailuista hän on saavuttanut Ruotsin joukkueessa hopeaa vuonna 2002 ja EM-kisoista hopeaa 1999. Torinon olympialaisissa 2006 hän kuului kultaa voittaneeseen Ruotsin joukkueeseen. Junioreiden maailmanmestaruuskilpailuista Bergman saavutti 1995 hopeaa, ja pronssia 1994 ja 1996.
Sony SMC-70
Sony SMC-70 oli Sonyn valmistama mikrotietokone, joka julkaistiin vuonna 1982. Tietokone oli ensimmäinen, jossa käytettiin 3,5 tuuman levykettä.
Myynti alkoi Yhdysvalloissa lokakuussa 1982 ja Japanissa 1. joulukuuta 1982. Tietokone pystyi näyttämään japanilaisia merkkejä kanji-merkkien merkkimuistilla.
Tietokone oli ulkoasusta huolimatta suunnattu ammattikäyttöön.
Tietokoneelle julkaistiin kehittyneempi malli SMC-70G (1984), jossa oli genlock videokuvan ja tietokonekuvan synkronointiin.
Tekniset tiedot
Tietokoneen tekniset tiedot:
Hitler – pahuuden nousu
Hitler – pahuuden nousu (Hitler: The Rise of Evil, suomeksi myös Hitler: Pahan nousu) on vuonna 2003 valmistunut kanadalainen kaksiosainen minisarja, joka kertoo dramatisoidusti Adolf Hitlerin nuoruudesta ja tiestä valtaan. Sarjan on tuottanut Alliance Atlantis Communications ja ohjannut Christian Duguay. Pääosassa Hitlerinä on skotlantilainen näyttelijä Robert Carlyle, ja muissa rooleissa nähdään muun muassa Liev Schreiber, Peter O’Toole ja Peter Stormare. Sarjaan on viitattu myös kaksiosaisena televisioelokuvana.
Sarjassa erityisen huomion kohteena ovat Hitlerin itsensä lisäksi hänen varhaisiin tukijoihinsa kuulunut yläluokkainen pariskunta Ernst ja Helene Hanfstaengl, Hitleriä vastustanut toimittaja Fritz Gerlich sekä natseja satirisoinut juutalainen kabareeteatterin omistaja Friedrich Hollaender, jotka ovat kaikki todellisia historianhenkilöitä. Tapahtumat ulottuvat Hitlerin lapsuudesta vuoteen 1934, jolloin Hitler oli vakiinnuttanut asemansa Saksan diktaattorina.
Sarjan tuotantoa rahoitti yhdysvaltalainen televisiokanava CBS. Sarjan oli alkujaan tarkoitus olla hyvin uskollinen tositapahtumille ja perustua historiantutkija Ian Kershaw’n kaksiosaisen Hitler-elämäkerran ensimmäisen osaan Hitler 1889–1936: Hubris (1998), jonka elokuvausoikeudet Alliance Atlantis osti. Työnimenä oli Hitler: The Early Years (”Hitler: varhaiset vuodet”). CBS:n johtaja Les Moonves piti G. Ross Parkerin alkuperäistä käsikirjoitusta liian akateemisena, joten lopullisesta käsikirjoituksesta tehtiin viihdyttävämpi. Kershaw vetäytyi tuotannosta maaliskuussa 2003 ja vaati nimensä poistettavaksi sarjan tekijäluettelosta, koska tarinaan oli lisätty tapahtumia, jotka eivät perustuneet hänen tutkimukseensa. Sarjan vastaava tuottaja Ed Gernon puolestaan erotettiin huhtikuussa 2003 hänen rinnastettuaan TV Guide -lehden haastattelussa Yhdysvaltain silloisen poliittisen ilmapiirin Hitlerin valtaannousuun.
Hitler – pahuuden nousu voitti kaksi Emmy-palkintoa (parhaasta minisarjan äänileikkauksesta ja taiteellisesta ohjauksesta) ja oli ehdolla Emmyn saajaksi viidessä muussa kategoriassa.
Ever After High
Ever After High on leluyritys Mattelin syksyllä 2013 lanseeraama muotinukketuotesarja ja Monster High -sarjan seuraaja.
Ever After High -nukkien tyyli on hieman erilainen kuin Monster High -hirviöiden ja nukeilla on pyöreämpi pää ja vartalo. Hahmot ovat tunnettujen satuhahmojen lapsia, jotka käyvät Ever After High -koulua. Heidän on seurattava vanhempiensa jalanjälkiä ja vietävä sukunsa tarinaa eteenpäin, sillä muuten sadut uhkaavat kadota maailmasta kokonaan. Koulun oppilaat jakaantuvat Kuninkaallisiin ja Kapinallisiin, eli niihin, joiden tarina aina päättyy sanoihin ”…ja he elivät onnellisina elämänsä loppuun asti”, sekä niihin, jotka ovat vähemmän tyytyväisiä kohtaloonsa.
Sarjaan liittyy YouTubessa ja Ever After High’n sivuilla julkaistava nettivideosarja, jossa seurataan satuhahmojen lasten matkaa kohti omaa kohtaloaan. Sarjaa julkaistaan myös Netflix-palvelussa. Ever After High’n verkkosivuilla (englanniksi) on interaktiivista sisältöä kuten pelejä, videoita, kirjoja sekä ladattavia kuvia ja askarreltavaa. Saatavilla on myös mobiiliaplikaatio iOS- ja Android-laitteille.
Julkaistut nuket
Nukkeja julkaistaan sarjoissa, jotka liittyvät nettisarjassa ja elokuvissa esiintyviin teemoihin. Nukkien mukana tulee puku, tarvikkeita, hahmon jalusta, hiusharja ja kirjanmerkki, jossa on hahmon tarina. Osa nukeista julkaistaan kahden nuken paketteina ja osan mukana tulee leikkisetti. Naispuoliset nuket ovat suurimmaksi osaksi kooltaan 27 cm, mutta osa nukeista on kooltaan 25 cm tai 28 cm. Miespuoliset nuket ovat kooltaan 30 cm. Nukkien vartalo on ABS-muovia ja pää pehmeää PVC-muovia. Nukeilla on melko luonnollisesti taipuvat nivelet, jotka mahdollistavat nukkien liikuttelemisen lukuisiin eri asentoihin. Nukkien kädet voidaan irrottaa kyynär- ja rannenivelten kohdalta.
Norbert Burgmüller
thumb|Norbert Burgmüller Norbert Burgmüller (8. helmikuuta 1810 Düsseldorf – 7. toukokuuta 1836 Aachen) oli saksalainen säveltäjä. Hän syntyi musikaaliseen perheeseen. Myös hänen isänsä, August sekä hänen veljensä, Johann Friedrich Franz olivat säveltäjiä.
Ever After High
Julkaistut nuket
Signature Series - Perushahmot
Norbert Burgmüller
Norbert Burgmüller aloitti musiikin opiskelunsa vuonna 1826 Louis Spohrin johdolla Kasselissa. Burgmüller palasi Düsseldorfiin vuonna 1830. Hän kuoli Aachenissa vuonna 1836. Hänen kuolinsyystään ei ole täyttä varmuutta, mutta on arveltu hänen hukkuneen epileptisen kohtauksen vuoksi tai tehneen itsemurhan.
Ever After High
Julkaistut nuket
Kuninkaalliset
Kapinalliset
Re-Release Signature -nukeista uudelleenjulkaistut versiot.
Re-release uudemmissa laatikoissa
Legacy Day - Kohtalopäivä
Getting Fairest - Laittautuja
Hat-Tastic